钦定古今图书集成/明伦汇编/官常典/第736卷 > 郭任〈子经〉
## 钦定古今图书集成/明伦汇编/官常典/第736卷 > 郭任〈子经〉

按《明外史》本传：“任，丹徒人，一曰定远人。廉慎有能。建
文初，官户部侍郎，饮食起居俱在公署。时方贬削诸
藩，任言：‘天下事先本后末则易成。今日储财粟，备军
实，果何为者？乃北讨周，南讨湘。舍其本而末是图，非
策也。且兵贵神速，苟旷日持久，锐气既竭，姑息随之，
将坐自困耳’。”燕王闻而恶之。及燕兵起，任与同官卢
迥主调兵食。师入金川门，被擒，不屈，死之。子经亦论
死。少子戍广西。嘉靖中，知府刘储秀立祠祀之。福王
时，赠太子太保、户部尚书，谥“清毅。”